Bolt med sekskanthode
Forskjellen på bolt og skrue
To bolter med spor for sekskantnøkkel
**Bolt** er maskindel som brukes til å forbinde to deler. Selve bolten er vanligvis rund med et hode som kan være sekskantet, firkantet eller rundt og gjør det mulig å skru bolten rundt. Selve bolten har vanligvis gjenger slik at man kan skru på en mutter eller skru den inn i et gjenget hull.

Forskjellen på skruer og bolter er at en skrue skrus inn i et treverk, eller lignende materiale. En bolt forbinder to metalldeler eller annet materiale. Bolter finnes også i mye større dimensjoner enn skruer.

Bolter
------

### Metriske- og tommegjenger

I Norge og verden forøvrig bruker man stort sett bolter med metriske gjenger, gjenger som er i millimeter. Det vanligste er metriske ISO grov-gjenger, men metriske fin-gjenger benyttes også. Fin-gjenger har mindre gjengestigning enn grov-gjenger og benyttes mye på mindre boltdimensjoner.

Før midten av 1970-årene brukte man tommegjenger (UNC) i Norge, men det ble bestemt å gå over til metriske gjenger slik som flere og flere land gjorde. Man hadde i Norge også tidligere også brukt tommer som lengdemål men gått over til millimeter. Nå er nesten alle land (ikke USA og noen andre land) i verden gått over til metriske gjenger.

Den vanligste tommegjengen var UNC men det finnes også andre standarder som BSW (Whitworth) og UNC.

Standarden for metriske går i stepp og angir ytre diameter på bolt, M4 har en diameter utvendig gjeng på 4 mmm og M64 har diameter utvendig på 64 mm. De vanligste bolt størrelsene er M4, M6, M8, M10, M12, M16, M20, M24, M30, M36, M42 og M48, men det er også flere mindre, mellomliggende og større størrelser helt opp til M110.

En metrisk grovgjenge oppgis som M6 eller M6x1, mens en alternativ fingjenge er MF6 eller M6x0.75.

### Sekskanthode og sylinderhode

Det mest vanlige er bolter med sekskanthoder men også sylindriske hoder med innvendig sekskant er mye benyttet. Man finner også bolter medsyllinderhode med innvendig Torx, dette benyttes mye på bolter med store dimensjoner. Også andre mindre brukte fasonger som firkanthode, senkhode og linsehode finnes.

Sekskanthodene for metriske bolter går i stepp som følger steppene for gjengene, M4, M6, M8, osv. Nøkkelvidde på for eksempel en M6 bolt er alltid 10 mm samme om det er grovgjenger eller finjenger. Hodene med både sekskant og sylinder er å få i to høyder, vanlig og lav høyde.

Også hodene på UNC, BSW og UNC bolter går i stepp som følger dimensjonen på gjengene. Man kan ikke bruke samme pipenøkkelsett eller fastnøkkler for metriske og tomme bolter, og heller ikke for de forskjellige tomme standardene.

### Mekaniske egenskaper

Stålkvalitet angitt på et bolthode
På boltehodet er stålkvaliteten angitt med en ISO-kode som indikerer den mekaniske egenskapen. Dette kan være 4.6, 4.8, 8.8, 10.9 eller 12.9. Jo høyere tall, jo sterkere bolt eller mutter. Det første tallet er 1 % av strekkfastheten i N/mm². Tallet etter prikken er tidoblet av flytespenning/strekkfasthet.

Blant spesielle materialer kan det nevnes skruer i A2-rustfritt eller A4-syrefast stål.

### Helgjenget og delgjenget

Bolt med sylinderhode og innvendig sekskantspor med mutter
Bolter fås vanligvis helgjengede men for lengre bolter kan de også fås i delgjenget utgave.

* Helgjenget bolt og mutterHelgjenget bolt og mutter
* Delgjenget bolt med mutterDelgjenget bolt med mutter

### Maskinbolter

Maskinbolter eller maskinskruer brukes som betegnelse på bolter i mindre dimensjoner. Men maskinskruer eller monteringskruer kan også benyttes på selborende skruer som er beregnet til å montere sammen deler av tynnplater i metall og andre materialer, monteringskruer har ofte en fast skive under under hodet for ikke å ødelegge underlaget, et skivehode.

Se også
-------

* Øyebolt
* Vingebolt
* Pinnebolt

* Gjengestang
* Sveisebolt
* Settskrue (pinolskrue)
* Ekspansjonsbolt

* Hjulbolt og hjulmutter
* Skive

* Gjengeinnsats (kan også anses som en mutter)

* Mutter

* Saksesplint

* Nagler

* Skrueplugg